Ur vered ag ar Brezel-bed kentañ eo. Krouet e voe e miz Here 1914 hag implijet e voe gant Luioù ar C’hommonwealth betek miz Ebrel 1918, pa rankas ar Re Gevredet kilañ rak an Alamaned. Implijet e voe e-pad ar goañv 1914-1915 da zouarañ nann-soudarded dre ma oa deut bered ar gumun e Le Bizet re zañjerus abalamour d’an tennoù alaman. Lakaet int bet en ur dachenn all ag ar vered abaoe. Implijet e voe ar vered d’an Alamaned adalek miz Ebrel 1918, Armentières a oa bet tapet gante d’an 11 a viz Ebrel ha kuitaat a rejont ar gumun d’an 3 a viz Here 1918. E 1925, tennet e voe 455 bez alaman ag ar vered, met lezet ez eus bet 472 anezhe enni ur seurt. Bezioù pevar soudard ag ar Rouantelezh-Unanet, fuzuilhet evit bout bet dizertet, a gaver er vered